শুক্রবার ১ ডিসেম্বর থেকে পুর্ণাঙ্গভাবে যাত্রা শুরু করেছে মোবাইলভিত্তিক রাইড শেয়ারিং অ্যাপ ইজিয়ার (EZZYR)। ইজিয়ারের সেবা নিশ্চিত করতে রাস্তায় ৩৫০ বাইক ও গাড়ি রয়েছে। পুরোপুরি দেশিও উদ্যোক্তা এবং প্রযুক্তিবিদদের তৈরি এই রাইড শেয়ারিং মোবাইল অ্যাপ নিয়ে এসেছে ইনোভেডিয়াস প্রাইভেট লিমিটেড। নগরবাসীর জীবনযাত্রা আরো আরামদায়ক করার জন্য এই প্রথম কোন রাইড শেয়ারিং অ্যাপে যুক্ত হলো লাইভ ট্রাফিক এলার্ট আপডেট। যাত্রার প্রথমদিন থেকেই ঢাকাবাসীর সুবিধায় এই ফিচারটি নিয়ে আসলো ইজিয়ার। তাই দিন শুরু হোক ইজিয়ারের সঙ্গেই। অফিস কিংবা গুরুত্বপূর্ণ কোন কাজে বের হওয়ার আগে রাস্তায় কোথায় কতটুকু ট্র্যাফিক জ্যাম আছে সেটা দেখে নিতে পারেন নিমিষেই। ট্র্যাফিক জ্যামের অবস্থা দেখে মনস্থির করে নিতে পারবেন কোন রুট দিয়ে গেলে আপনার যাত্রাটি দ্রুত হবে। সঙ্গে সঙ্গে ইজিয়ারের মাধ্যমে কল করে ডেকে নিতে পারবেন গাড়ি কিংবা বাইক।